Henry Cavill Jawab Spekulasi Dia Dikaitkan Dengan ‘Superman MCU’ Hyperion
Henry Cavill nampaknya kembali sebagai Superman, tetapi dia masih lagi dikaitkan dengan beberapa watak popular Marvel seperti Captain Britain, dan yang terbaru – hampir menyamai watak adiwiranya sekarang – iaitu Hyperion.  Berdasarkan spekulasi peminat, Squadron Supreme (atau Squadron Sinister) akan menjadi sebahagian daripada bala tentera Kang the Conqueror dalam The Multiverse Saga. Dan skuadron itu dilaporkan akan muncul dalam musim kedua Loki.  Bagi mendapatkan respon, wartawan Josh Horowitz telah menemubual Cavill, dan bintang Superman itu segera menafikan spekulasi peminat yang mengaitkannya dengan watak Hyperion. “Setakat yang saya tahu, saya tidak akan berlakon dalam siri ‘Loki,'” ujar Cavill.  “Setakat yang saya tahu, saya tidak akan berlakon dalam siri ‘Loki,'”  “Ia akan menjadi sukar untuk dikendalikan pada peringkat ini…jika James Gunn boleh melakukannya, mungkin saya juga boleh.” “Ia akan menjadi sukar untuk dikendalikan pada peringkat ini…jika James Gunn boleh melakukannya, mungkin saya juga boleh.” Walaupun Cavill menolak dakwaan peminat bahawa dia akan menyertai Marvel, jawapannya seolah-olah mengisyaratkan bahawa dia mungkin boleh menyertai dua dunia adiwira yang berbeza – sepertimana Idris Elba, yang memainkan dua watak komik iaitu Heimdall Thor: Love and Thunder dan Bloodsport dalam The Suicide Squad.  Apapun, peminat harus menerima jawapan Cavill, yang dia tidak akan menyertai Marvel dalam masa yang terdekat.  Dalam versi komik, Hyperion memiliki persamaan seperti watak popular DC Superman, dan watak itu juga merupakan salah seorang anggota dalam Squadron Supreme/Squadron Sinister.  Namun, setakat ini, tidak apa-apa petunjuk bahawa pasukan tentera itu akan muncul dalam Loki musim 2, tetapi tidak mustahil Squadron Supreme atau Hyperion, akan membuat debut aksi-langsung dalam mana-mana siri atau filem Marvel. 